19. ΑΠΟΦΑΣΗ ΑΝΑΠΛΗΡΩΤΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 1417.4/2/89 της 2/15 Μαρτ. 1989 (ΦΕΚ Β΄ 193) Μέσα παραγωγής ηχητικών σημάτων ορισμένων κατηγοριών πλοίων. Έχοντας υπόψη: α)Τις διατάξεις του άρθρ. 7 του Ν.Δ. 93/1974 (ΦΕΚ 293Α΄ (1974) «περί κυρώσεως της υπογραφείσης εν Λονδίνω Συμβάσεως περί Διεθνών Κανονισμών προς Αποφυγήν Συγκρούσεων εν θαλάσση», όπως συμπληρώθηκε με το αρθρ. 12 παρ. 2 (γ) του Νόμ. 1757/1989 (ΦΕΚ 37Α΄/1988) «Κύρωση της Διεθνούς Σύμβασης για ασφαλή εμπορευματοκιβώτια και άλλες διατάξεις». β)Τις ιδιαιτερότητες που παρουσιάζουν λόγω της κατασκευής τους και τις πραγματικές συνθήκες κάτω από τις οποίες κινούνται, ορισμένες κατηγορίες πλοίων, αποφασίζουμε: Άρθρ.1.-1.Ιστιοπλοϊκά πλοία ολικού μήκους κάτω των 15 μέτρων εξαιρούνται της εφαρμογής των διατάξεων του άρθρ. 2 παρ. 1 του Π.Δ. 559/1985 (ΦΕΚ 198Α΄/1985) «Σειρήνες πλοίων ειδικής κατασκευής ή προορισμού». 2.Για την παραγωγή ηχητικών σημάτων, τα πλοία της προηγούμενης παραγράφου πρέπει να φέρουν συσκευή ικανοποιητικής απόδοσης η οποία να λειτουργεί με μηχανική ή ηλεκτρική ενέργεια και να είναι αποδεκτή από τη Διεύθυνση Ελέγχου Εμπορικών Πλοίων, τις Λιμενικές Αρχές ή του Ελληνικού Νηογνώμονα, ανάλογα με τα πλοία που έχουν αρμοδιότητα να επιθεωρούν. Άρθρ.2.-Οι διατάξεις του προηγουμένου άρθρου εφαρμόζονται και τα πλοία ολικού μήκους κάτω των 25 μέτρων, ανεξαρτήτως προορισμού και μέσου πρόωσης, που κινούνται αποκλειστικά σε εσωτερικά ύδατα (λίμνες και ποτάμια). .739. 19.Γ.β.17-19 Κανονισμοί αποφυγής συγκρούσεων 